
	REFERAT
privind modificare Regulamentului privind regimul finanţărilor nerambursabile alocate de la bugetul local  pentru activităţi nonprofit culturale şi de tineret de interes local aprobat prin Hotărârea Consiliului Local 41/02.02.2016

             Legea nr. 350 din 2 decembrie 2005 stabileşte regimul finanţărilor nerambursabile din fondurile publice alocate pentru activităţi nonprofit de interes general, stabileşte principiile, cadrul general şi procedura pentru atribuirea contractelor de finanţare nerambursabilă din fonduri publice, precum şi căile de atac ale actului sau deciziei autorităţilor finanţatoare care aplică procedura de atribuire a contractelor de finanţare.
Prin Hotărârea Consiliului Local 220/27.05.2016 privind rectificarea bugetului local al Municipiului Timişoara pe anul 2016 a fost suplimentat bugetul pentru proiectele cu finanţare nerambursabilă cu suma de 659.000 lei.
Pentru a promova identitatea oraşului este necesară organizarea de acţiuni, evenimente culturale şi festivaluri care sunt instrumente de comunicare foarte puternice şi părţi esenţiale ale strategiei de marketing urban, astfel că numărul de evenimente culturale şi de tineret a crescut exponenţial de la an la an. 
Pentru a sprijini toate aceste evenimente, anual vor exista una sau mai multe sesiuni de selecţie pentru anul bugetar in curs, aplicandu-se prevederile art. 15 din Legea 350/2005 privind regimul finanţărilor nerambursabile din fonduri publice alocate pentru activităţi nonprofit de interes general: “(1) Autorităţile finanţatoare stabilesc un program anual propriu pentru acordarea de finanţări nerambursabile, în condiţiile prezentei legi, care se publică în Monitorul Oficial al României, Partea a VI-a, în cel mult 30 de zile de la aprobarea bugetului propriu al autorităţii finanţatoare.
    (2) Programul anual poate cuprinde una sau mai multe sesiuni de selecţie a proiectelor.
    (3) Publicarea în Monitorul Oficial al României, Partea a VI-a, a programului anual pentru acordarea de finanţări nerambursabile nu creează autorităţii finanţatoare obligaţia de a efectua respectiva procedură de selecţie.”
Numărul sesiunilor va fi stabilit in funcţie de existenţa resurselor bugetare in acest sens.
Comisiile de evaluare şi selecţie a proiectelor (comisia de analiză a proiectelor culturale şi comisia de analiză a proiectelor pentru tineret) sunt formate din minim cinci specialişti din domeniul activităţilor  destinate  culturii şi al activităţilor pentru tineret. Membrii comisiilor  vor fi numiţi prin dispoziţie a Primarului Municipiului Timişoara.”
	Ţinând cont de toate acestea, 

P R O P U N E M :

emiterea unei hotărâri de Consiliu Local privind modificarea Regulamentului privind regimul finanţărilor nerambursabile alocate de la bugetul local  pentru activităţi nonprofit culturale şi de tineret de interes local aprobat prin Hotararea Consiliului Local 41/02.02.2016, conform Anexei care va face parte din hotărâre.

